
DIRECȚIA PATRIMONIU
SC2021 -  031497/15..12.2021
                               RAPORT DE SPECIALITATE
privind  solicitarea trecerii unor imobile din domeniul public al Județului Timiș în domeniul public al  Municipiului Timișoara 

              Având în vedere Referatul de aprobare al proiectului de hotărâre nr. SC2021 – 031497 / 15.12.2021 al Primarului Municipiului Timișoara și Proiectul de hotărâre privind trecerea din domeniul public al Județului Timiș în domeniul public al Municipiului Timișoara.
Facem următoarele precizări:
În fapt, Consiliul Județean Timiș prin adresele cu nr. SC2021-16070/08.06.2021, SC2021-025327/09.09.2021 solicită clarificarea situațiilor juridice aferente imobilelor Bastionul Theresia și a Centrului Școlar pentru Educație Incluzivă Paul Popescu Neveanu –imobil teren situat pe strada Eupurelui. Ulterior, prin adresa înregistrată cu nr. SC2021-029182/20.10.2021 Consiliul Județean Timiș ne comunică faptul că o suprafață de teren de 57 mp din 5382 înscris în CF nr. 48731 se suprapune cu un trotuar care este de natura domeniului public al Municipiului Timișoara.  
Prin HCJ nr. 219/27.10.2021 Consiliul Județean solicită trecerea unor imobile din domeniul public al Municipiului Timișoara în domeniul public al Județului Timiș, cu indicarea exactă a imobilelor terenuri ca fiind de natura domeniului public al Județului Timiș, motiv pentru care se impune reglementarea situației existente în zona Bastionului Theresia și a Centrului Școlar pentru Educație Incluzivă P.P.Neveanu,  prin solicitarea de către Municipiul  a trecerii din domeniul public al Județului Timiș în domeniul public al Municipiului Timișoara a următoarelor imobile- terenuri,  ca fiind bunuri  de natura domeniului public local, și anume:
a) Terenul în suprafața de 2221 mp din totalul de 18.456 mp, înscris în CF nr.453085, CF vechi nr. 426946 propus prin planșă întocmită de Consiliul Județean Timiș  să fie dezmembrat cu nr. cad. 453085/2 – Piața Ionel C Brătianu;
b) Terenul în suprafață de 3017 mp, din totalul de 18.456 mp, înscris în CF nr.453085, CF vechi nr. 426946 propus prin planșă întocmită de Consiliul Județean Timiș  să fie dezmembrat cu nr. cad. 453085/3 – Strada Hector; 
c) Teren în suprafața de 57 mp din totalul de 5382 mp înscris în CF nr. 438731, nr. cad. 50740  –  trotuar aferent Centrului de Educație Incluzivă Paul Popescu Neveanu.
	Menționăm faptul că, dezmembrarea terenului revine în sarcina Consiliului Județean Timiș, deoarece la nivelul instuției noastre nu există nici o relație contractuală cu o firmă specializată în topo-cadastru.
În concluzie, propunem spre aprobare  Consiliului Local al Municipiului Timişoara proiectului privind trecerea unor imobile teren din domeniul public al Județului Timiș în domeniul public al Municipiului Timișoara.
În conformitate cu art.136  din Codul Administrativ coroborat cu P0-53 proiectele de hotărâri pot fi iniţiate de primar, de consilieri locali sau de cetăţeni, iar elaborarea acestora se face cu sprijinul compartimentelor de resort din cadrul aparatului de specialitate al primarului.
	În conformitate cu  art.129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul Administrativ;
            În temeiul  art.139 alin 3 lit. g) din Ordonanţa  de Urgenţă a Guvernului  nr.57/2019, privind Codul Administrativ;  


În temeiul art.294 - trecerea unui bun din domeniul public al unei unități administrative - teritoriale în domeniul public al altei unități administrative teritoriale din Ordonanţa  de Urgenţă a Guvernului  nr. 57/2019, privind Codul Administrativ;  
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

